
**  **

**P O Z V Á N K A**

Matematický ústav SAV v spolupráci so Slovenskou technickou univerzitou a Predsedníctvom SAV

si Vás dovoľujú pozvať na

**Spomienkovú konferenciu pri príležitosti 100. výročia narodenia Štefana Schwarza**

(\* [18. máj](http://sk.wikipedia.org/wiki/18._m%C3%A1j) [1914](http://sk.wikipedia.org/wiki/1914), [Nové Mesto nad Váhom](http://sk.wikipedia.org/wiki/Nov%C3%A9_Mesto_nad_V%C3%A1hom) – † [6. december](http://sk.wikipedia.org/wiki/6._december) [1996](http://sk.wikipedia.org/wiki/1996), [Bratislava](http://sk.wikipedia.org/wiki/Bratislava))

významného československého matematika a pedagóga, člena SAV a ČSAV, predsedu SAV (1965-1970), riaditeľa Matematického ústavu SAV (1964-1988), profesora SVŠT, vedúceho katedry matematiky SVŠT (1951-1961), vedúceho katedry matematiky FE SVŠT (1961-1979).

Spomienková konferencia sa uskutoční dňa 25. septembra 2014 (štvrtok) v Malom kongresovom centre SAV na Štefánikovej ulici 3 od 9:00 hod.

Program:

9:00 – 11:30 Vystúpenia popredných predstaviteľov STU a SAV, spolupracovníkov a žiakov, spolu s hudobnými vystúpeniami

Prof. RNDr. Anatolij Dvurečenskij, DrSc., riaditeľ MÚ SAV

Prof. Ing. Robert Redhammer, PhD., rektor STU

Prof. RNDr. Jaromír Pastorek, DrSc., predseda SAV

Prof. Emeritus Paul Mostert, University of Kansas, USA

Prof. ing. Dr.h.c. Štefan Luby, DrSc., bývalý predseda SAV

Prof. RNDr. Otokar Grošek, PhD., riaditeľ ÚIM FEI STU

a krátke osobné spomienky ďalších účastníkov

12:00 – 12:10 Odhalenie pamätnej tabule na Štefánikovej 49 za účasti primátora hl. mesta Bratislavy Milana Ftáčnika.

14:00 - 16:00 Prednášky prof. Štefana Porubského a prof. Marii Demlovej z Prahy venované matematickým výsledkom Štefana Schwarza.

Anatolij Dvurečenskij, MÚ SAV